《送新蓬州程倅 其一》
宋代·吴泳

美人其犹龙，渴饮金泉水。水狭又飞去，一息蓬池耳。

是时天气清，众绿事盥洗。遐征溘埃风，长袂蹑螭尾。

天阶甫一尺，民社犹千里。还须手帝泽，为俗洗疮痏。

馀力裁新诗，或可代封匦。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。